
Pred desiatimi rokmi

„Vlci! Vlci! Za­chráňte sa!”

Tento zúfalý výkrik vydral sa z ko­či­šovho hrdla, ktorý sedel na prednom sedlisku veľkých krytých poš­to­vých saní a poháňal záprah bystrých koníkov.

Kočiš trhal opratami a usiloval sa, ako len mohol, poháňať kone, aby bežali čo naj­rých­lej­šie.

Bola noc, vietor zavýjal, chu­me­lica vírila v lese, váľajúc celé hory snehu. Mesačný svit chvíľ­kami prenikal touto po­hyb­li­vou clonou. Zo saní sa vychýlil pán v teplom kožuchu, s vysokou čiapkou zo soboliny.

„Vlci?” – spýtal sa so strachom. „Kde? Nie sú ďaleko?” – a zároveň s ľahkým výkrikom hrôzy vrhol sa späť do saní: desiatky ohníčkov blížili sa k saniam ohromnou rých­los­ťou.

Pán sa hneď dovtípil, že sú to vlčie oči. Žiarili tak jasno ako lampáše. Bolo ich mnoho, mnoho...

Pán zbledol a chve­jú­cim sa hlasom obrátil sa k staršej žene, sediacej pri ňom v širokom líščom kožuchu a za­krú­te­nej v teplých vl­nia­koch. „Ňaňa! Sme v strašnom ne­bez­pe­čen­stve...,” ťažko šepkal chve­jú­cimi sa perami, „prepadli nás vlci... Nemám pušky, nemôžem ich zahnať... niet nádeje na záchranu... Musíme za­chrá­niť aspoň dieťa... Stoj čo stoj! Nevinná babuľka nesmie zahynúť s nami! Dajte mi moju dušičku! Zabalím ju pekne a pokúsim sa ukryť ju dáko pred dravcami... Na kone sa nemôžeme spo­lie­hať, neujdú dravcom...

V každom prípade ideme ďalej sami... Možno sa nám podarí dostať sa k nejakému domčeku. Ale dieťa nechcem vydať napospas takémuto ne­bez­pe­čen­stvu... Pokúsim sa za­chrá­niť ho istejšie a prav­de­po­dob­nej­šie...”

Tu zmĺkol hlas ces­tu­jú­ceho. Vzal z rúk plačúcej dojky diev­čatko, zabalené do kožušín, a s týmto ľahkým bremenom vyskočil rýchlo zo saní. Blízko cesty stál strom. K tomuto stromu zamieril pán s dieťaťom. Zhodil zo seba kožuch, zakrútil do neho diev­čatko, spiace pokojným, detským spánkom, odopäl si kožený opasok, ktorým mal pre­pá­saný teplý je­le­ni­cový kabát, pre­žeh­nal a nežne bozkal dieťa a pri­via­zal ho k stromu remeňom, ktorý obkrútil okolo kmeňa.

„Ak mi je súdené za­chrá­niť sa, vrátim sa na úsvite k tebe, babuľka moja,” šepkal chve­jú­cim sa hlasom. „Ale ak sa stanem korisťou dravých vlkov, nájdu ťa a ujmú sa ťa dobrí ľudia, čo pôjdu ráno touto cestou. K tebe sa celkom iste vlci ne­dos­tanú... Pán Boh s tebou! Buď s Bohom, maličká moja! Odo­vzdá­vam ťa do Božích rúk!”

O niekoľko minút bol už zase pri saniach. Žena, sediaca v nich, plačlivo sa modlila. Za­chmú­rený kočiš mlčal. Kone skákali a fučali. Cítili smrteľné ne­bez­pe­čen­stvo...

Všetci, ľudia i zvieratá, dobre chápali, že niet záchrany... A vlci sa medzitým vždy väčšmi a väčšmi pri­bli­žo­vali s očami, svie­tia­cimi ako lampáše, a už z diaľky škrípali zubami, ako by už vopred vy­chut­ná­vali ví­ťazs­tvo nad ľuďmi, za­svä­te­nými smrti.

Kone sa dali do behu, ale snehové záveje, chu­me­lica a víchrica im veľmi pre­ká­žali. Príšerne a pre­ni­kavo zaznelo lesom ťahavé za­vý­ja­nie vlkov... Divé dravce ob­ko­le­sili sane, po­hy­bu­júce sa strašne pomaly vysokými závejmi a odrazu sa celý kŕdeľ vlkov vrhol na kone…

*

Už svitalo, keď horou zahrmel výstreL Za ním druhý, tretí...

Prišlo im na pomoc asi desať sed­lia­kov-po­ľov­ní­kov, ktorí ďaleko za lesom počuli za­vý­ja­nie vlkov a výkriky umie­ra­jú­cich. Vlci za­vet­rili blí­žia­cich sa ozb­ro­je­ných ľudí a roz­pŕ­chli sa na všetky strany...

Po­ľov­níci pribehli na miesto ne­šťas­tia a uvideli strašný obraz. Z obidvoch koní ostali len kosti... Kočiš a žena ležali mŕtvi na snehu so stopami straš­ných po­hry­ze­nín. Obďaleč, trošku bokom od nich, ležal mladý človek v je­le­ni­co­vom ces­tov­nom kabáte a sobolej čiapke, skĺz­nu­tej na čelo a pre­ja­vo­val len slabé príznaky života. Dýchal ťažko. Tiež ho vlci dohrýzli. Z rúk a nôh mu príštila krv. Bol v bez­ve­domí. Po­ľov­níci ho zdvihli a doniesli do dediny, ktorá ležala asi dve versty[i] od lesnej cesty...

Tam ne­zná­meho vzkrie­sili, po­sil­nili vínom, umyli a a ob­via­zali mu rany.

Keď sa neznámy spamätal, keď prišiel k sebe, naj­samprv povedal: “Moja dcéra... moje diev­čatko... Ostalo v lese... Pri­via­zal som ju k stromu pri ceste, aby sa k nej vlci ne­dos­tali… Pre všetko, čo vám je sväté, nájdite ju, doneste ju sem. .. Som bohatý a štedro sa vám za to odmením!” Po­ľov­níci sa rozbehli do hory, pre­hľa­dali všetky lesné cesty a chod­níčky, ale dieťa nenašli. Miesto neho doviezli do dediny mŕtvu ženu a kočiša. Dieťa zmizlo z lesa bez stopy.

Keď otec zmiz­nu­tého diev­čatka počul túto strašnú správu, znovu upadol do bez­ve­do­mia.

„Musíme sa od neho do­zve­dieť, kto je a oznámiť jeho prí­buz­ným, že leží u nás a že je ťažko chorý,” rozhodli sa po­ľov­níci.

Ale chorý vôbec nemohol od­po­ve­dať na otázky. Blúznil, hádzal sa na posteli, hovoril o zmiz­nu­tej dcére – ale nemohli sa od neho do­zve­dieť, kto a odkiaľ je a kde má prí­buz­ných.

Teda po­ľov­níci začali hľadať v jeho vreckách nejaké zápisky. A hľa, vo vrecku ces­tov­ného kabáta našli značnú čiastku peňazí, sprie­vodný list, vše­li­jaké iné listiny a niekoľko listov od pria­te­ľov.

Z listín sa po­ľov­níci do­zve­deli, že chorý je veľmi bohatý a vznešený pán. Z listov vyčítali, že nedávno ovdovel a že šiel z Pet­roh­radu s dcérkou a jej dojkou na Sibír k pria­te­ľovi, ktorý ho pozval na návštevu. Vo vrecku našli aj adresu toho priateľa. Títo dobrí ľudia mu napísali, kde je jeho druh a ako sa má...

Priateľ prišiel o niekoľko dní do dediny a opat­ro­val chorého druha tak nežne ako rodný brat. Mladosť a sila zví­ťa­zila a chorý sa po­ma­ličky zotavil a mohol odísť od ľudí, čo sa ho ujali.

Štedro obdaril po­ľov­ní­kov, ktorí ho za­chrá­nili a pre­hľa­dal opatrne všetky okolité dediny – veď dúfal, že tam niekde nájde dcéru. Keď ju nenašiel – odišiel s kr­vá­ca­jú­cim srdcom, opla­ká­va­júc maličkú dcérku, o ktorej si myslel, že zahynula.

Ale diev­čatko ne­za­hy­nulo. Zobudilo sa toho rána, keď po­ľov­níci za­chrá­nili otca a nevidiac milej dojkinej tváre, horko sa rozp­la­kalo.

Plač začul starý vtáčnik, ktorý v hore kládol oká na vtáčky. Starec sa živil len tým, čo zarobil predajom zveriny, ktorú lovil v lese do pascí. Veľmi sa za­ču­do­val, keď počul upro­stred lesa detský hlas a nemohol ani očiam veriť, keď zazrel utešené, pla­vo­vlasé, drob­nučké dieťatko, za­krú­tené do drahého kožucha a remeňom pri­via­zané k stromu.

„Ach, ty moja babuľka krásna! Ako vidím, sám Hospodin ťa mi posiela do cesty!” pre­ho­vo­ril starec. Odviazal opatrne dieťa a nežne ho pobozkal.

Keď diev­čatko uvidelo dobrú, vľúdnu tvár cudzieho človeka, stíchlo a prestalo plakať. Starec ho tíško čičíkal a diev­čatko skoro zaspalo.

Starý vtáčnik žil sám. Jeho dcéra-je­di­náčka, s ktorou býval v po­sled­nom čase po ženinej smrti na Sibíri, vydala sa pred nie­koľ­kými rokmi a odišla s mužom do Pet­roh­radu. Smutno bolo starému Mi­cha­li­čovi bez dcéry.

„To je zna­me­nité! Pán Boh mi poslal dcéru! Takú drobnú!” radoval sa Michalič a odniesol si domov živý nález.

Starý vtáčnik[ii] žil vo vzdia­le­nej osade v malej chalupe v podnájme u zá­mož­ného si­bír­skeho gazdu. Tam si doniesol diev­čatko. Starec ani ne­po­mys­lel, že dieťa má niekde rodičov, ktorí ho hľadajú. Myslel si len, že rodičia dieťa pohodili, poručili ho Bohu a dobrým ľuďom. Nepočul o tom, ako vlci prepadli po­cest­ných, lebo žil na opačnej strane od dediny po­ľov­ní­kov.

Keď prišiel domov, Michalič po­odk­rú­cal diev­čatko a hľadal nejakú kartičku, ktorá by vy­svet­lila, ako sa diev­čatko tak tajomne dostalo do lesa. Ale nič nenašiel. Okrem teplého, drahého mužského kožucha, ko­žu­ši­no­vého kabátika a krásnych šiat, ktoré svedčili o prepychu a bo­hat­stve, spo­zo­ro­val Michalič ešte na hrdielku diev­čatka neveľký zlatý krížik na zlatej retiazke. Na krížiku bol krátky nápis: „Chráň, Hos­po­dine, svoju slu­žob­nicu Ale­xan­dru”. Takto sa aspoň Michalič dozvedel, ako sa diev­čatko volá. Ale on si ju po­me­no­val inakšie.

„Budeš sa volať Si­bi­rôčka,” rozhodol o mene, boz­ká­va­júc dieťa, „lebo som ťa našiel hlboko na Sibíri. Budem ťa mať rád, ty moje Bohom mi zoslané vnúčatko, ako svoju vlastnú, vychovám si ťa, naučím ťa čítať, písať a modliť sa a nedám si ťa nikomu... nikomu...”

A ešte toho istého rána zmizol Michalič z osady, lebo sa bál, aby mu nevzali diev­čatko. V najb­liž­šom mestečku predal kožuch, v ktorom našiel dieťa za­krú­tené a za utŕžené peniaze cestoval ďaleko, hlboko do ďalekých si­bír­skych gubernií[iii] a usadil sa v obci, kde nikto nepoznal ani jeho, ani jeho prijatú vnučku.





Poznámky:

[bookmark: note0]i Versta – stará ruská dĺžková miera (pri­bližne 1 km).

[bookmark: note1]ii Vtáčnik - človek, ktorý chytá alebo predáva vtáky

[bookmark: note2]iii Gubernia - v Rusku bola naj­vyš­šia správna a po­li­tická jednotka


Deduško a vnučka

„Zima je, deduško, zima!”

Malé, asi de­väť­ročné diev­čatko pri­tú­lilo sa trasúcim, chudým tielkom k vysokému, vy­ziab­nu­tému starcovi, ktorý strúhal akési paličky.

Diev­čatko malo oblečené ošúchané šaty a práve taký kabátik. Nebol to vlastne ani kabátik, skôr akýsi starý kožuštek, ktorý jej bol sotva po kolená. Spod šatôčky na hlave vy­ku­ko­vali plavé, kučeravé vlásky, ktoré diev­čatku padali vo veľkých vlnách okolo bledej, vy­chud­nu­tej tváričky s veľkými, jasnými, belasými očami.

„Zima je, deduško, zima,” opa­ko­valo diev­čatko a ešte tuhšie sa pri­tú­lilo k de­duš­kovi.

Starček bol veľmi chudý, vysokej postavy. Vy­chud­nutú tvár mal žltú ako vosk a posiatu vráskami. Mal mdlé, starobou vy­bled­nuté oči. Akýsi úbohý, dlhým nosením vy­še­di­vený krátky kožuštek pokrýval mu vy­sc­hnuté starecké telo. V neveľkej chalupe, skôr v akejsi kôlni, v ktorej býval starec s diev­čat­kom, bolo chladno, temno a neútulne. Oblôčik, zaviaty snehom, pre­púš­ťal málo svetla. A k tomu ho ešte mráz – figliar – po­ma­ľo­val veselými vzormi. V kôlni nebolo ničoho okrem oče­me­tého stola, pece, v ktorej sa už Pán Boh vie ako dávno poriadne nekúrilo a otiepky slamy, po­ho­de­nej v kúte a nedbalo pri­kry­tej akousi handrou.

Dedo a vnučka sedeli pri­tú­lení k sebe a triasli sa zimou. Starček chvíľami kašľal, chytal sa za prsia, ťažko dýchal a diev­čatku sa zavše zdalo, že sa už-už zadusí.

A zatiaľ vonku zúril víchor a chu­me­lica naháňala kopy snehu ulicou malej dedinky.

„Hú – hú – hú!” zavýjal vietor pre­ni­kavo.

„Hú – hú – hú –!” spre­vá­dzala ho strašným hlasom fujavica.

Z tohto straš­ného za­vý­ja­nia triasla sa drobná tmavá chaj­dička, chvelo sa pla­vo­vlasé diev­čatko a po­zdá­valo sa, že aj vysoký chudý starec väčšmi kašle.

„Deduško, nemohli by sme v piecke zakúriť?” spýtalo sa zrazu diev­čatko ne­roz­hod­ným, nesmelým hláskom.

„Nemáme raždia, Si­bi­rôčka... Nedávno sme minuli posledné raždie. Aj jedlo, aj raždie... Nič už nemáme.”

Pri týchto slovách roz­kaš­ľal sa starec tak veľmi, že diev­čatko za­chvá­tila hrôza. Potom starček pritisol dieťa k sebe moc­nej­šie a tuhšie. Rozopäl krátky kožuštek a prikryl ho kusom tohto teplého obleku. Obaja mlčali asi dve minútky. Dedo strúhal paličky a diev­čatko sa zi­mo­mravo za­ha­ľo­valo kúskom jeho ko­žu­ši­no­vého kabáta. Zima bola vždy os­trej­šia. Mráz pri­ťa­ho­val tak, že sa v malej kôlničke skoro nedalo obsedieť.

Starček to už dávno cítil a čo aj bol mráz a chu­me­lica, odhodlal sa k činu.

“Počuj, Si­bi­rôčka, pôjdem do hory... naz­bie­ram raždia a popritom už prezriem aj pasce, či sa do nich nechytil nejaký tučný zajko. Potom len budeme mať hostinu! Však?” povedal, nútiac sa do úsmevu. „Veď si už vy­hla­do­vané, diev­čatko moje. Chce sa ti už jesť, však?”

„Chce, deduško,” za­šep­kalo zarazene diev­čatko.

„Nuž, pozri teda! To je dobrá myš­lienka!” náhlivo od­po­ve­dal starec, „pôjdem do lesa... Prezriem pasce... nájdem v nich zvie­ratko, alebo vtáčika... A j raždia naz­bie­ram... zakúrim v piecke... zvie­ratko upečieme... to bude zna­me­nité, Si­bi­rôčka!”

Náhlivo a po­kaš­lia­va­júc zvesil starček tra­sú­cimi sa rukami z klinca akýsi roz­tr­haný, vy­pl­z­nutý kožuch, obliekol si ho, hlavu prikryl starou ba­ra­ni­cou, pre­kri­žo­val sa, bozkal Si­bi­rôčku a otvoril dvere chatrče, či vlastne kôlne, ktorá stála až na kraji osady.

Chu­me­lica, mráz a vietor naraz vnikli z ulice do chalupy. Si­bi­rôčku striaslo na celom tele zo zimy a strachu. Akosi sa dnes bála ostať sama. Vy­sko­čila, rozbehla sa za starcom, chytila ho za ruku a šepkala:

„Ne­ne­chá­vaj ma tu, ne­ne­chá­vaj, deduško! Tak sa bojím sama! Vezmi ma so sebou!” a vždy tuhšie a tuhšie zvierala prsty star­če­ko­vej ruky.

„Ale veď zamrzneš v hore, ty blázonko!” povedal starec, „pozri len, aký je tam mráz!”

„To nič nerobí, deduško! To nič nerobí, môj milý! Vezmem si kapce a ve­li­kán­sku šatku!” prosilo diev­čatko starca.

Kapce a šatka boli jediným Si­bi­rôč­ki­ným bo­hat­stvom.

Starček chvíľu roz­mýš­ľal. Vonku bolo predsa len prizima, ale stretol sa s pohľadom belasých očiek, takým strašne smutným, hodil rukou a povedal:

„Nuž teda dobre, poďme, ty okaňa! Spravím ti po vôli... len sa dobre zakrúť do šatky a natiahni si kapce...”

Si­bi­rôčka skoro vy­sko­čila od radosti. Chytro sa za­krú­tila a ruka v ruke vy­kro­čili so starcom z chalúpky.


Vo fičaní vetra a v speve fujavice. Neočakávaný žiaľ

V búde bola omnoho väčšia tma ako vonku. Krátky zimný deň sa ešte nechýlil ku koncu, keď starý Michalič s vnučkou, minuli kraj lesa, ktorý bol asi na verstu od osady, a zapadli do húštin.

Bol to roz­siahly hustý les, čiže tajga, ako sa volajú takéto lesy na Sibíri. Stromy ako ne­smierny obrovia striehli tu svoje územie. Boli tu duby, kleny a storočné cédry. Rástli tak blízko seba, že svojimi ob­rov­skými širokými kmeňmi tvorili ne­pre­nik­nu­teľnú za­ras­tenú stenu. Človeku, ktorý sa tu dobre nevyznal, bolo ťažko, ba skoro nemožné, prejsť touto stenou. Ale starý Michalič dlho žil na Sibíri v blíz­kosti takejto ne­schod­nej tajgy, poznal teda výborne, ako svojich päť prstov, všetky vchody a východy z nej.

Starček žil aj živil sa na účet tejto tajgy. Kládol oká a pasce. Zvieratá a lesných vtákov, čo sa do nich chytili, jednak predával na trhu v najb­liž­šom meste a jednak nechával pre seba a vnučku. Za dlhých zimných dní a večerov, keď mu meluzína a mráz ne­do­vo­ľo­vali vy­chá­dzať za za­mest­na­ním do hory, robil si pasce a oká, strúhal na ne paličky a plietol povrázky. Takto pracoval a ne­za­bú­dal na malú vnučku. Naučil diev­čatko čítať a písať, naučil ju trochu počítať, naučil ju modlitby a biblickú históriu, slovom všetko, čo vedel. Život im plynul tíško a pokojne, dlho, dlho až do tých čias, kým starček Michalič raz na po­ľo­vačke ne­prec­hla­dol a nemusel si ľahnúť. Dlho chor­ľa­vel, ne­zo­ta­vil sa dobre a s veľkým kašľom začal zase vy­chá­dzať za za­mest­na­ním.

Od tých čias pod­ko­pá­vala choroba s hroznou silou a rých­los­ťou železné zdravie starého vtáčnika. Kašľal a dusilo ho, cítil prudkú bolesť v prsiach, najmä vtedy, keď musel vy­chá­dzať na po­ľo­vačku v zlom čase, v drsných a sych­ra­vých dňoch.

Aj dnes bol taký nečas. Ale starček už kvôli svojmu mi­lá­či­kovi nemohol ostať v chatrči dlhšie bez jedla a kuriva.

„Hádam sa fujavica utíši,” povedal Michalič nahlas, vchodiac hlbšie a hlbšie do hory.

Fujavica sa naozaj po­ma­ličky utíšila. Zato však mráz bol čoraz tuhší a ostrejší. Si­bi­rôčka sa vždy väčšmi a väčšmi triasla pod teplou šatkou, ktorá jej ne­zoh­rie­vala skre­hnuté pršteky. Starček už oľutoval, že vzal vnučku so sebou. Aby došli k pasciam, museli sa pre­d­ie­rať úzkym, ne­vy­cho­de­ným chod­níč­kom, na ktorý fujavica naviala mnoho snehu. V hore sa stmie­valo. Nohy viazli v snehu, vietor a mráz vnikali pod odraté šaty a ne­mi­lo­sr­dne štípali telo. Ale vrátiť sa bez raždia a bez zveriny bolo ne­mys­li­teľné. Veď v studenej chajde nebolo ani jedla, ani kuriva...

Namáhavo sa do­vliekli na miesto, kde starček obyčajne kládol pasce. Ale beda! Pasce a oká boli prázdne. Nechytil sa ani vtáčik, ani zvie­ratko. Zlý čas ich od­stra­šil. Lesné zvie­ratká sa hádam schovali pred mrazom a chu­me­li­cou v svojich dierach.

„Čo robiť, poďme zbierať raždie, Si­bi­rôčka,” povedal ustatý starček, keď prezrel prázdne pasce a oká zo všetkých strán. „Nemáme teraz šťastia,” zakončil starček s ťažkým vzdychom a hneď sa dal do úmornej práce.

Si­bi­rôčka mu pomáhala. Malé ručičky obratne zbierali suché raždie a starú haluzinu, ležiacu tu a tam v závejoch. Roz­ra­dos­tená prácou, zo­hý­ňa­júc sa obratne, roz­ho­rú­čená častými a rýchlymi pohybmi, Si­bi­rôčka sa celkom roz­ve­se­lila. K tomu ešte skrývala malé ta­jom­stvo, ktoré ju tešilo: ráno sa jej podarilo schovať pre deduška krajček chleba od raňajok, ktorým chcela po­čas­to­vať úbohého, chorého starca pred spaním.

„A deduško ani nevie, ani nešípi, že máme čo večerať,” tešila sa Si­bi­rôčka a dala sa ešte hor­li­vej­šie do práce.

Ale vtom začula ťažké stenanie. Si­bi­rôčka sa zachvela a obrátila sa v tú stranu, kde nechala svojho sprie­vodcu.

Jej očiam sa zjavilo smutné divadlo. Starček už nez­bie­ral raždie, ale sedel akosi čudne schúlený, opretý o driek starého duba. Bol veľmi bledý, kašľal a dusil sa a z úst mu vytekal tenký pra­mie­nok krvi.

„Deduško, milý deduško!” vykríklo diev­čatko celé bez seba a rozbehlo sa ozlom­krky k starcovi.

Starý vtáčnik chcel čosi povedať, ale nemohol. Natiahol k Si­bi­rôčke ruku a meravo hľadel na ňu smutnými očami. Diev­čatko ho chytilo za ruku a s plačom mu kleslo k nohám.

„Deduško, milý deduško!” kričala Si­bi­rôčka celá zmätená a nevedela, čo si počať, čo urobiť.

„Si­bi­rôčka... dieťatko...” ozvalo sa chrap­ľa­vým za­ste­na­ním zo star­co­vej hrude, „zle mi je... umieram... chuderka... moja najd­rah­šia... ostaneš sirôtkou... Hospodin volá k sebe tvojho chorého deduška... ale teba Hospodin neopustí... Za­pa­mä­taj si, Si­bi­rôčka... hneď ako umriem, vyber sa do Pet­roh­radu k mojej dcére Aničke... Dobrí ľudia pomôžu... Adresu vieš, neraz som ti ju povedal... V Kris­to­vom mene sa tam nejako dostaneš... Anička ťa neopustí... Často som jej písaval o tebe...” Starček na chvíľku zatíchol, potom zdvihol zakalené oči k nebesiam a zvolal nahlas:

„Hos­po­dine, zmiluj sa nad sirotou! Ne­opúš­ťaj ju, Hos­po­dine... S Bohom, Si­bi­rôčka! S Bohom moja najd­rah­šia, umieram... Dusím sa... nemôžem...” a starček sa dusil a vravel vždy tichšie a tichšie a klesal vždy nižšie a nižšie do záveja, so za­ka­le­nými, vy­treš­te­nými očami.

Si­bi­rôčka bola zo strachu a ľaku skoro celkom bez seba.

Boz­ká­vala chlad­núce de­duš­kove ruky, po­do­pie­rala mu, hlavu, tisla sa k nemu, usi­lo­vala sa zohriať umie­ra­jú­ceho svojím nežným chu­duč­kým tielkom. V po­sled­nej chvíli života si starček toto všetko uve­do­mo­val. Hasnúce oči sa mu naširoko rozt­vo­rili a slabé, staré prsty ľahko stisli Si­bi­rôč­kinu ručičku. Starček zhlboka vydýchol a klesol do snehu.

S hlasitým plačom objala Si­bi­rôčka tenkými rúčkami starčeka okolo hrdla.


Sibirôčka chce zachrániť deduška

Prešla hodná chvíľa, noc už za­ha­ľo­vala zem, keď sa Si­bi­rôčka spa­mä­tala. Jej bledá, chudá tvárička bola ešte chudšia a vy­ziab­nu­tej­šia. Veľké belasé oči mala opuc­hnuté a červené z plaču.

Telo mŕtveho starčeka, roz­lo­žené na snehu, po­ma­ličky chladlo a tuhlo. Aj Si­bi­rôčka bola celkom stŕpnutá a pre­ziab­nutá, veď stála skoro hodinu bez pohybu pri mŕtvom de­duš­kovi. Mráz bol vždy ostrejší, tres­kú­cejší. Jeho chladným láskaním Si­bi­rôčke celkom stuhli ruky a nohy. Zima jej pichala a rezala tvár a tielko ako nožom.

Prvou Si­bi­rôč­ki­nou myš­lien­kou, ktorú si uve­do­mila, bolo, roz­be­hnúť sa známou cestou do dediny a zvolať ľudí, aby prišli a odniesli niekam do chalupy úbohého deduška, lebo ešte vždy nemohla uveriť, že umrel.

Vrúcne ho milovala, hoci vedela, že starček je nie jej vlastným starým oteckom, že ju len našiel pred de­via­timi rokmi, pri­via­zanú remeňom k dubu. O tejto udalosti starček často roz­prá­val prijatej vnučke a dodával: „Ty si, Si­bi­rôčka, veľmi, veľmi vznešená sirota. Našiel som ťa v drahom kožuchu a mala si bielizeň a šatočky ako malá grófka. Si iste grófska dcérka!” žartoval.

Takéto žarty na Si­bi­rôčku ani trošku ne­pô­so­bili. Bolo jej naozaj celkom ľa­hos­tajné, či je grófskou a či knie­ža­cou sirotou. Poznala a milovala len deduška a bála sa, čo i len po­mys­lieť, že by sa raz mala s ním rozlúčiť. A teraz odrazu je de­duš­kovi tak zle, že leží ako zamdletý! Čo sa to len stalo drahému de­duš­kovi? Si­bi­rôčke sa zdalo, že len tak zoslabol a zamdlel, ale že ho ešte bude môcť za­chrá­niť.

„Len, aby som dobehla do dediny, tam deduška za­chrá­nia... určite za­chrá­nia!”... rozhodla sa Si­bi­rôčka, sta­rost­livo prikryla starčeka teplou šatkou, bozkala mu studené líca a len v roz­tr­ha­nom kožúšku, celá vy­ští­paná mrazom a zimou, rozbehla sa ozlom­krky tajgou.

Zlá noc si kruto za­žar­to­vala s diev­čat­kom. Zahalila tajgu takou tmou, že nebolo vidno ani na krok.

Si­bi­rôčka už nebežala, vliekla sa, kam ju oči viedli. Stŕpnuté nôžky ju sotva niesli.

„Už hneď, už hneď vyjdem z lesa... a odtiaľ je už len skok do dediny” – po­vzbu­dzo­valo sa diev­čatko a hľadelo so strachom do tmy, ktorá za­ha­ľo­vala tajgu zo všetkých strán.

Ani si nevšimla, že v tme za­blú­dila a miesto, aby šla von z tajgy, vydala sa na cestu opačným smerom a kráčala teraz vždy ďalej a ďalej do hlbín tajgy, do pustého, zeleného lesa.

Išlo sa jej vždy na­má­ha­vej­šie a ťažšie. Ledva sa vliekla, keď kráčala vysoko na­pad­nu­tým snehom a zapadala po kolená do závejov. Ale ešte vždy dúfala, ešte vždy verila, že musí už tu, niekde blízko nájsť chod­ní­ček, vedúci von z lesa, že musí len vy­na­lo­žiť všetko úsilie, aby došla k chod­níčku.

Zrazu kdesi celkom blízko, niekoľko krokov od nej, čosi za­šu­cho­talo... „Medveď” mihlo sa jej mysľou ako blesk; od­sko­čila trošku nabok, ale sa potkla o korene stromu a zletela rovno do chlad­ného sne­ho­vého záveja.


  
   Štyri chlpaté zvieratá
  

  
   Sibirôčka ležala v záveji, ani nedýchala a nevládala pohnúť ani rukou, ani nohou.
  

  
   Blízko, skoro celkom pri nej hýbalo sa čosi veľkého, chlpatého a čosi zapraskalo, zašuchotalo, ako by ťažké nohy lámali suché konáre stromov.
  

  
   Sibirôčka mala plnú dušičku strachu.
  

  
   „Medveď, iste je to medveď!‘ opakovalo si dievčatko potichu a pozorovalo, ako sa k nej blíži akási ohromná obluda.
  

  
   Vtom vyšiel mesiac spoza mrakov a pri jeho svetle rozpoznala Sibirôčka na najväčší úžas nie jednu, ale niekoľko oblúd, ktoré sa k nej blížili zo všetkých štyroch strán. Strašný výkrik strachu vydral sa Sibirôčke z hrdla a zanikol v diaľke. Zakryla si tvár rukami, aby nevidela blížiacu sa smrť.
  

  
   Potvory, ohlušené výkrikom, na chvíľku zastali a vyčkávali.
  

  
   „Dieťa tu, v tajge!” počula Sibirôčka nablízku ľudský hlas.
  

  
   Odkryla si tvár a uvidela nad sebou vysokého človeka v kožušinovom kaftane. Pre tento kaftan a vysokú kožušinovú čiapku vyzeral celkom ako divé lesné zviera, preto nečudo, že ho na smrť preľaknutá Sibirôčka mala za medveďa. K nemu pristúpili ešte traja práve takí chlpatí ľudia. Všetci mali teplé, kožušinou navrch obrátené kožuchy. Boli menšej postavy, ale pri slabom mesačnom svetle zdali sa Sibirôčke práve takí strašní ako ten prvý. Všetci štyria sa sklonili nad dievčatkom, ktoré v tej chvíli skoro strácalo vedomie.
  

  
   „Aké je to čudné! Ako sa dostalo dievčatko samé, samučičké do lesa?” prehovoril najstarší z tých štyroch, ktorého tvár udivovala ukrutným, skoro surovým výrazom. Chlpy šedivých vlasov mu trčali spod huňatej čiapky. Strapatá brada a množstvo vrások robili jeho surovú tvár ešte nevľúdnejšou.
  

  
   Traja ostatní sa zdali omnoho mladšími. Jeden z nich bol ešte skoro chlapec, hádam štrnásťročný. Mal bledú tvár, jemných, krásnych čŕt a jeho veľké, rozumné oči očarili každého na prvý pohľad úprimným a smelým výrazom. Dvaja ostatní hľadeli surovo a nevľúdne, práve tak ako najstarší. Pravda, mali pekné tváre, na ktorých nebolo rozšuchorených brád ani vrások, ale ich oči, blyštiace sa pod čiapkami, narazenými hlboko na čelo, odpudzovali zlostným výrazom.
  

  
   Najstarší pútnik s puškou na pleci pristúpil k Sibirôčke, zohol sa, zdvihol ju polomŕtvu zo záveja, zatriasol ňou z celej sily a postavil ju na nohy.
  

  
   „Kto si, dievčatko, ako si sa sem dostalo?” spýtal sa chrapľavým hlasom.
  

  
   Ale Sibirôčkin jazyk onemel zimou a prežitým otrasom a vypovedal službu.
  

  
   Jednako sa akosi pozbierala a odpovedala tíško, že ju sotva bolo počuť:
  

  
   „Deduško zostal tam na snehu... môj deduško... vtáčnik Michalič zo susednej dediny... Prosím vás, vezmite ho so sebou... Zohrejte ho... Je veľmi chorý... Preboha, pomôžte mu! Tak kašľal... a potom... potom spadol rovno do snehu... Ach, Bože! Veď umrie... ak mu nepomôžete!” A keď sa rozpamätala, ako zanechala deduška na snehu, horko sa rozplakala.
  

  
   „Nefňukaj!” pretrhol ju drsný zlostný starec. „Nemôžem počúvať také fňukanie. Vrav rozumne, kde si nechala starca?”
  

  
   Sibirôčka, prestrašená prísnym okríknutím, začala zase vysvetľovať, že nechala starčeka na okraji tajgy, že sa tam musí ísť rovno, potom vľavo, potom vpravo.
  

  
   „Ktože rozumie, čo ten fafrnok trepe!” stratil konečne trpezlivosť najstarší z chlapov. „Nuž teda dobre. Vyhľadáme starca... A ty, Ondriš,” obrátil sa k najmladšiemu, zober dievča a zaveď ho do nášho lesného brloha. Ale vezmi oči do hrsti, aby ti náhodou neufrkla. Môžeme, potvorku, potrebovať. Vieš, že si už odrástol, nebudeš už môcť žobrať pre nás. Takému naťaheľovi už nikto nedá almužnu, a toto dievčatko je na to ako stvorené,” a starec mrzko pozrel na čiernookého chlapca, ktorý smelo vydržal jeho pohľad.
  

  
   Čiernooký chlapec chytil Sibirôčku za ruku a povedal jej tíško: „Poď so mnou!”
  

  
   Chlapcove oči hľadeli vľúdne a jeho hlas znel tak priateľsky, že Sibirôčke ani na um neprišlo, aby sa ho bála. S dôverou mu podala ruku
  

  
  

 




    Vážení čtenáři, právě jste dočetli ukázku z knihy Sibirôčka.

    Pokud se Vám ukázka líbila, na našem webu si můžete zakoupit celou knihu.

